Lugha za Kirumi

Lugha za Kirumi ni lugha zilizotokana na Kilatini kilichokuwa moja kati ya lugha za kale za Kihindi-Kiulaya. 

Ni lugha mama kwa watu milioni 800 hivi duniani. 

Zimehesabiwa hadi lugha 23 za namna hiyo, ingawa baadhi kwa wengine ni lahaja tu. Tena kuna Krioli nyingi zenye asili katika lugha hizo. Kati ya Krioli hizo, ile ya Haiti na ile ya Shelisheli ni lugha rasmi nchini.

 Kilatini cha Roma ya Kale kama lugha mama 
Kilatini kilikuwa lugha rasmi ya utawala, elimu na biashara ya Dola la Roma lililotawala maeneo ya Ulaya ya Kusini, Ulaya ya Magharibi, Afrika ya Kaskazini na Asia ya Magharibi kwa miaka mingi, hasa kati ya karne ya 1 KK na karne ya 5 BK. 

Kilatini kiliendelea kuwa lugha ya watu wengi katika maeneo mbalimbali ya himaya hii kubwa hasa mijini.

Katika sehemu hizo zilijitokeza lahaja za pekee kulingana na lugha asilia za wenyeji. 

Baada ya kuporomoka kwa Dola la Roma la Magharibi, lahaja hizo za Kilatini katika nchi mbalimbali ziliendelea kuchanganyikana na lugha hizo na zile za makabila ya Wagermanik yaliyoteka maeneo hayo yote na hatimaye zikawa lugha za pekee.

 Lugha za Kirumi zinazotumiwa kitaifa: 
Lugha ambazo ni muhimi zaidi kama lugha za kitaifa ni:
 Kihispania (milioni 410)
 Kireno (milioni 216)
 Kifaransa (milioni 75)
 Kiitalia (milioni 60)
 Kiromania (milioni 25)

 Lugha za Kirumi zinazotumiwa kieneo: 
 Kikatalonia (Català) (Hispania, Ufaransa ya Kusini, Andorra na kwenye visiwa kadhaa za Mediteranea) - wasemaji 8,200,000
 Kigalicia (Galego) (Hispania, jimbo la Galicia) - wasemaji 3,000,000
 Kioksitania (Occitan) (kusini mwa Ufaransa, milima ya Italia ya Kaskazini-Magharibi na bonde la Aran la Hispania)- wasemaji 2,800,000
 Kisardinia (Sardu) (Italia: mkoa wa Sardegna) - wasemaji 1,000,000
 Kiliguria (Lìgure) (Italia ya Kaskazini: mikoa ya Liguria, Piemonte na Sardegna) - wasemaji 500,000
 Kifriuli (Furlan) (Italia Kaskazini-Mashariki: mkoa wa Friuli) - wasemaji 350,000
 Kiladino (Ladin dolomitan) (Italia ya Kaskazini: mikoa ya Trentino-Alto Adige na Veneto) - wasemaji 40.000
 Kirumanj (Rumantsch/Romontsch/Rumauntsch) (Jimbo la Graubünden, Uswisi) - wasemaji 27,000

 Lugha za kimataifa 
Lugha za Kihispania, Kifaransa na Kireno zimesambaa duniani kwa sababu ni lugha kuu za nchi ambazo zilikuwa na makoloni mengi, zikaacha lugha zao katika nchi nyingi, hasa Kihispania ambacho ni lugha kuu ya bara la Amerika, Kireno ambacho ni lugha rasmi ya Brazili na nchi 5 za Afrika na Kifaransa ambacho ni lugha rasmi katika nchi nyingi za Afrika, Amerika visiwani na Kanada. 

Kiitalia ni mojawapo ya lugha rasmi za Uswisi, pamoja na nchi ndogondogo za San Marino na Vatikani. 

Kiromania ni lugha rasmi ya Moldova pia, ingawa kwa jina la lahaja yake ya Kimoldova.

Tanbihi




Mabadiliko


Misamiati


Kifaransa



Kireno


Kihispania




Kiitalia



Viungo vya nje
 Michael de Vaan, Etymological Dictionary of Latin and the other Italic Languages, Brill, 2008, 826pp. (part available freely online) 
 Lexikon der Romanistischen Linguistik (LRL), edd. Holtus / Metzeltin / Schmitt
 Michael Metzeltin, Las lenguas románicas estándar. Historia de su formación y de su uso, Oviedo, 2004
 Orbis Latinus, site on Romance languages 
 Hugh Wilkinson's papers on Romance Languages 
 Spanish is a Romance language, but what does that have to do with the type of romance between lovers? , dictionary.com
 Comparative Grammar of the Romance Languages
 Comparison of the computer terms in Romance languages 

Jamii:Kilatini
!
Jamii:Lugha za Kihindi-Kiulaya